
З  А П  И  С  Н  И  К


Од дваесет и третата редовна седница на Советот на општина Чешиново-Облешево, одржана на ден 12.05.2023 година,во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Иван Андонов, Стојан Ангелов, Франческо Наков, Орце Митров, Филип Јосев, Саше Донев, Славе Донев, Боби Ѓоргиев и Сане Стојанов.
Отсутни: Анита Колева
Присутни и: Игор Јанев – претставник на ЈПКД „Облешево“ и  Милена Параклиев – Одговорен Сметководител во општината.
Записникот го води Драгица Горгиевска – Раководител на Одделение за  нормативно-правни работи во општината

	Се стави на разгледување Записникот од дваесет и втората редовна седница.
	Забелешки на Записникот од дваесет и втората редовна седница:
	-Сане Стојанов
	Во Записникот од минатата седница, Точка 2 од истиот не е внесена мојата дискусија кога барав точката да биде оддложена за нареден совет за да имаме време за анализа на материјалот.

	Записникот со забелешката се стави на гласање.
	Од присутни 8 члена на Советот во просторијата за време на гласањето Записникот од дваесет и втората редовна седница со забелешката од Сане Стојанов се усвои едногласно.
	За дваесет и третата редовна седница Претседателот го предложи следниот:



Дневен ред,

1.Извештај за материјално-финансиското работење на ЈПКД „Облешево“ за период 01.01.-31.03.2023 година,
	2.Информација за извршени работи за одржување на јавното осветлување на територија на општина Чешиново-Облешево за месеците март и април 2023 година,
	3.Одлука за разрешување и именување на член на Училишен Одбор во ООУ „Климент Охридски“ Облешево,
	4.Одлука за избор на приоритетен проект за реализација „Изработка на техничка документација за реконструкција на стар Дом на култура во с.Чешиново“,
	5.Предлог-одлука за донесување на Урбанистички план за с.Чифлик,општина Чешиново-Облешево (КО Чифлик за плански период 2019-2029),
	6.Одлука за измена на Одлуката за извршување на Буџет на општина Чешиново-Облешево за 2023 година, 
	7.Предлози, прашања и барања.


	Дневниот ред се усвои со 8 гласа ЗА.


1 Точка (Извештај за материјално-финансиското работење на ЈПКД „Облешево“ за период 01.01.-31.03.2023 година)


-Игор Јанев
Даде објаснување на писмениот Извештај.
-Сане Стојанов
Во Извештајот гледам дека за овој квартал приходи од одржување на гробишта имате 234.750,00 денари.
Ова се средства што се наплатени од граѓаните. Но кој е бенефитот на граѓаните од ова. Зборувам за Кучичино, таму во гробиштата ниту е искосена тревата, ниту е испрскано. Ништо не се работи таму. Цифрата како цифра приход не е лоша, но активност од Ваша страна нема.
-Игор Јанев
Таксата за одржување на гробишта се наплаќа преку сметката за ѓубрарина. Значи ова е приход за три месеци. Кога ќе се подели на 11 населени места во кои се собира сметот тоа се 80.000,00 месечно за сите 11 села.
Во овој период вегетацијата е се поизразена. Одржувањето на гробиштата подразбира косење и прскање на вегетацијата. Поминати се сите населени места како што е и во планот на претпријатието. Со кадарот што го имаме и со техничката опременост претпријатието е толку во можност.
-Сане Стојанов
Гледано од канцеларија тоа е така, но на лице место ситуацијата е многу подруга. Ако не се испрска кон крајот на март после тоа џабе е се. Има реакција од граѓаните. Револт има и околу изнесување на ѓубрето. Еден понеделник е празник и не дојдоа, вториот понеделник паѓаше дожд и повторно не дојдоа, третиот понеделник многу било ѓубре и несакаа да го изнесат. Тоа не е добро. Треба да се работи за интересот на граѓаните. Ги гледам гробиштата во Облешево добро се исчистени, искосена е тревата така и треба да биде, тоа е за пофалба. Облешево е седиштето на општината. Но не е само Облешево единствено населено место, така треба да биде и во другите села.
-Франческо Наков
За наредната седница лично директорот да биде поканет и да присуствува на седницата. Некои прашања лично до него треба да се постават.
-Сане Стојанов
На минатата седница побарав да ми доставите список на вработени со работни позиции во претпријатието но од Ваша страна не добив ништо.
-Игор Јанев
Можам и усно да Ви кажам.
-Сане Стојанов
Не, доклку не е проблем за следната седница да добијам писмено.
-Игор Јанев
Во ред, ќе добието. Секако дека не е проблем, тоа е информација од јавен карактер.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлука за усвојување на Информацијата за материјално-финансиското работење на ЈПКД „Облешево“ за период 01.01.-31.03.2023 година.


2 Точка (Информација за извршени работи за одржување на јавното осветлување на територија на општина Чешиново-Облешево за месеците март и април 2023 година)


-Игор Јанев
За оваа Точка не успеавме да спремаме материјал за оваа седница, така да предлагам истата да биде одложена.
-Орце Митров
Во Теранци има проблем со уличното осветлување. Рано се палат сијалиците а светат до касно. Дали е тоа резултат на тајмер или релејот не знам, но тоа треба да се корегира.
-Игор јанев
Тајмерите се секаде извадени, најверојатно окцето на релејот е заматено и дава погрешни сигнали за вклучување на уличното осверлување. И јас го забележав тоа и веднаш му се јавив на директорот. Директорот има реагирано до ЕВН. На тој начин функционираме.


3 Точка (Одлука за разрешување и именување на член на Училишен Одбор во ООУ „Климент Охридски“ Облешево)


Точката е одложена од минатата седница.
Предлог од училиштето е од член на УО на ООУ „Климент Охридски“ Облешево да биде разрешена Николина Величкова поради истек на мандатот од три години а на нејзино место да биде именуван друг член.

-Сане Стојанов
Сакавме да ја предложиме Весна Дивчова за член на Училишниот одбор но истата планира да замине во Англија и од тие причини не може дабиде именувана.
-Орце Митров
Како што разбрав поради ситуацијата со муабетите дека училиштето во село Кучичино ќе биде затворено Вие саката да имате Ваш претставник во Училишпниот одбор а тоа да биде твојата сопруга Мара Стојанова.
-Сане Стојанов
[bookmark: _GoBack]Да, предлогот е да биде Мара Стојанова. Јас бидејки сум нејзин сопруг ќе се воздржам од гласање по овој предлог.

Предлогот Мара Стојанова да биде именувана за член на Училишпниот одбор се стави на гласање.
Со 9 гласа ЗА се донесе Одлуката Николина Величкова да биде разрешена од член на УО на ООУ „Климент Охридски“ Облешево а на нејзино место да биде именувана Мара Стојанова од с.Кучичино.
Сане Стојанов се воздржа од гласање.




	4 Точка (Одлука за избор на приоритетен проект за реализација „Изработка на техничка документација за реконструкција на стар Дом на култура во с.Чешиново“)

-Драгица Горгиевска
	Се работи за аплицирање за барање на средства за изработка на Техничка документација. Изборот падна на Културниот дом во село Чешиново бидејки од проекти за инфраструктура покриени сме со технички документации за водовод, канализации, атмосферски канализации, пречистителни станици. Проблем е што не може да се најдат донатори за реализација на овие проекти.
	Се очекува и повикот за прекугранична соработка со Република Бугарија. Тие финансираат проекти од областа на животната средина и доколку имаме Техничка документација ќе може да аплицираме таму. Културниот дом, во склоп на паркот на штркот ќе бараме да биде преименуван во Дом на штркот, за ова да добие комплетна приказна.
-Сане Стојанов
Да не бидам погрешно сватен, не сум за да не се гради но и во Уларци се направи нешто за штркот па сега така се распаѓа. Ова се недоходовни проекти Повеќе да се стави акцент на изградба на улици.
-Драгица Горгиевска
Не знам колку ме разбравте. Овде не се работи за проект за изградба туку за техничка документација. Ние проекти-техничка документација за инфраструктурни проекти имаме, покриени сме со се. Проблемот е што нема средства за реализација.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлуката.


	5 Точка (Предлог-одлука за донесување на Урбанистички план за с.Чифлик,општина Чешиново-Облешево (КО Чифлик за плански период 2019-2029)

-Драгица Горгиевска
Веќе неколку години се работи на изработка на Урбанистички план за с.Чифлик. Ова е последната фаза од донесување на планот. Со оваа длука село Чифлик добива Урбанистички план.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлуката.


6 Точка (Одлука за измена на Одлуката за извршување на Буџет на општина Чешиново-Облешево за 2023 година)

	-Милена Параклиев
	Даде објаснување на измените на Одлуката.
Истата се однесува на платата на избраните функционери по Одлуката на Уставниот суд. Основицата за пресметување на платата е 47.637,00 денари по коефициент 2,7.

-Сане Стојанов
Тоа е бруто плата?
-Милена Параклиев
Да.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлуката.


	7 Точка (Предлози, прашања и барања)

Се прочита барањето за финансиска помош за лекување од Убавка Стојова од Облешево.
Со 10 гласа ЗА се донесе Одлука за финансиска помош од 6.000,00 денари.

-Сане Стојанов
Јас усно би поднел едно барање за финансиска помош. Се работи за Никола Ѓоргиев од с.Црешево, општина Гази Баба. Знаете дека имаше апел за собирање на средства за ова дете за лекуивање во Турција. Детето е болно од карцином и потребни се многу средства за лекување. Детето е без родители, живее со бабата и дедото.Од друга страна нивното потекло е од оваа општина од село Бурилчево, но се исселени од тука. Лично и јас дадов паруи за негово лекување.

Со 10 гласа ЗА се донесе Одлука за финансиска помош од 6.000,00 денари за Никола Ѓоргиев.

Се прочита Известувањето кое Месна Заедница Бања го има испратено до Синохидро во врска со изградбата на Експресниот пат.

Советот ги поддржува барањата на граѓаните од село Бања, но истите немаат надлежност во врска со истото.

-Сане Стојанов
На почетокот кажав дека во врска со втората точка од минатата седница ќе додадам нешто и сега. На еден портал прочитав дека некоја организација од Струмица, она што во Извештајот од Источен плански регион беше напишано како родова рамноправност истите употребиле подобар термин „еднакви можности“.
-Драгица Горгиевска
И двата термини се идентични. Законот е еднакви можности на мажите и жените, а додека во употреба скратениот назив е родова рамноправност. Која организација како ќе го употреби во суштина имаат исто значење.

	Со исцрпување на Дневниот ред заврши дваесет и третата редовна седница на Советот на општина Чешиново-Облешево.
	Седницата заврши во 10.00 часот.


                                                                           Совет на општина Чешиново-Облешево
                                                                                                Претседател
                                                                                                Орце Митров

